गुवाहाटी 22 एप्रिल : कर’नानि थाखाय राइजोआव थांनाय 16 मार्चनिफ्राय गासै सरकारि, बेसरकारि आरो गावारि फरायसालिफोरा बन्द’ जाना दं। सोलोंथाइ बिफाना सोलोंथाइ बिथिंआव मोनसे गोनांथार बिफाव लादों। दिनै खौरांगिरि मेलनि गेजेरजों सोलोंथाइ बिफाननि मन्थ्रि हिमन्त बिस्व सर्माआ बुंदोंदि- गावारि फरायसालिफोरा एप्रिल दाननि मासुलखौ 50 जौखोन्दो लानो हागोन। बबेबा फरायसालिआ जुदि एप्रिल दाननि मासुलखौ सिगांग्रो लादोंमोनल्बाबो उननि दाननि मासुलजों गोरोब होनांगोन। गंसेबो फरायसालिफोरा सरकारनि बिथोन गैयालासे मासुल बारायनो हानाय नङा। जुदि बिथोनखौ मानियाल्बा फरायसालिनि हेंथायै सरकारा गोख्रों राहा लागोन। बिथांआ बुंबावोदि- गावारि फरायसालिफोरा फोरोंगिरि आरो मावसुमाफोरनि दानबान्था दाननो हानाय नङा।